b'\n_START_ARTICLE_\nT\xc3\xb6\xc3\xb6 ja Sotsiaalse \xc3\x95igluse Partei\n_START_SECTION_\nPartei ideoloogia\n_START_PARAGRAPH_\nPartei pooldas rikaste k\xc3\xb5rgemat maksustamist ja maksus\xc3\xbcsteemi progressiivsemaks ennistamist. Peamiselt taotleti Saksamaal 1999. aastast toimunud ettev\xc3\xb5tetele ja rikastele suunatud maksuk\xc3\xa4rbete tagasi v\xc3\xb5tmist.\n_START_SECTION_\nValimistel\n_START_PARAGRAPH_\nEsimest korda osales WASG valimistel oma nimekirjaga 2005. aasta P\xc3\xb5hja-Rein-Vestfaali liidumaa valimistel, saades 2,2% h\xc3\xa4\xc3\xa4ltest (mis j\xc3\xa4i alla 5% valimisk\xc3\xbcnnise). 2005. aasta Saksamaa parlamendivalimiste eel moodustas WASG valimisliidu Saksamaa Demokraatliku Sotsialismi Parteiga (PDS), mis on endise Ida-Saksamaa valitseva partei Saksamaa Sotsialistliku \xc3\x9chtsuspartei (SED) \xc3\xb5igusj\xc3\xa4rglane. Saksamaa valimisseaduse p\xc3\xa4rast pidi PDS ennast Saksamaa Vasakparteiks (Die Linkspartei) \xc3\xbcmber nimetama ja endistel Ida-Saksamaa liidumaadel kandideeris \xc3\xbchisnimekiri Die Linkspartei.PDSi nime all ja L\xc3\xa4\xc3\xa4ne-Saksamaal Die Linkspartei nime all. F\xc3\xb6deraalvalimisel v\xc3\xb5itsid nad kokku 54 kohta (8,7% h\xc3\xa4\xc3\xa4ltest), neist 12 kohta kuulub WASG-le._NEWLINE_16.  juunil 2007 liitus Saksa Vasakparteiga. Uueks partei nimeks sai Die Linke.'